***ПОВОДОМ 1. ОКТОБРА, МЕЂУНАРОДНОГ ДАНА СТАРИЈИХ ОСОБА***

***Развој поштовања према старијима у дjетињствуПоштовање је емоција коју његујемо према људима, а они имају особине које цијенимо, односно према стварима које подржавају наше највише вриједности. Кад говоримо о развоју поштовања код дjеце, не можемо да пропустимо вриједности. Дијете ће развити поштовање према оним људима или стварима које буду повезане са њему важним вриједностима. Морамо се упитати које вриједности желимо да истакнемо у васпитању, кога или шта желимо да дијете поштује. Наравно да ће дијете највише научити имитирањем њему важних одраслих особа, тако да је у првом реду важно да су одабране вриједности важне нама одраслима. Кад говоримо од старијим људима, обично мислимо на баке и деке, иако у очима дјеце, "старије особе" могу бити већ и они који су од њих старији петнаестак година. Без обзира на године онога кога сматрамо старијим, увијек су то особе с искуством које нас тек чека, или путем којег можемо нешто научити. Постоји народна узречица која каже: "Како ћеш са старијима, тако ће с тобом млађи." Ради се о великој истини, јер однос према старијим људима се учи од најранијег узраста, највише васпитним узорима. Ако дијете у својој најближој околини уочава примјере непоштовања и небриге према старијим особама, вјероватно да ће се и само тако понашати у својој одраслој доби. Старије особе које познајемо и на које можемо рачунати, могу оплеменити и олакшати наш живот, а дјетињство наше дјеце обојити најљепшим сјећањима. Дјеца у чијем чувању судјелују баке и деке одрасту у паметније и љубазније адолесценте, показало је истраживање чији су резултати објављени у магазину Journal of Research on Adolescence. И не заборавимо да су дјеци најважнији узор родитељи. Дјеца ће поштовати оно што поштујемо и ми.***

***Стручна служба***